
Բարձրագույն դատական խորհրդի 21.03.2023 թվականի թիվ ԲԴԽ-36-Ո-121 որոշմամբ կազմավորված դատավորների թեկնածուների ցուցակի քաղաքացիական մասնագիտացման բաժնի հատուկ կարգով համալրման նպատակով անցկացվող որակավորման գրավոր քննության աշխատանքների արդյունքների բողոքարկման հանձնաժողովը (այսուհետ՝ Հանձնաժողով) 
կազմով՝
	Բարձրագույն դատական խորհրդի անդամ Նաիրա Հովսեփյանի,
	Դատական դեպարտամենտի ներկայացուցիչ Արմինե Թումասյանի,
	Արդարադատության նախարարության ներկայացուցիչ Տիգրան Խաչիկյանի,


	Քննելով դատավորների թեկնածուների ցուցակի քաղաքացիական մասնագիտացման բաժնի հատուկ կարգով համալրման նպատակով 2023 թվականի մարտի 10-ին անցկացված որակավորման գրավոր քննության արդյունքների դեմ բերված թիվ 6983 ծածկագրով բողոքը՝

ՊԱՐԶԵՑ

Բողոքարկվել են «Նյութական և դատավարական իրավունքի հարցեր և հակիրճ հիպոթետիկ խնդիրներ» բաժնի թիվ 4-րդ, 9-րդ, 21-րդ, 37-րդ, 39-րդ, 41-րդ և 57-րդ թեստային հարցերը, ինչպես նաև նույն բաժնի 3-րդ և 6-րդ հակիրճ հիպոթետիկ խնդիրները։
Հանձնաժողովն արձանագրում է, որ Բողոքաբերի կողմից վկայակոչված «Նյութական և դատավարական իրավունքի հարցեր և հակիրճ հիպոթետիկ խնդիրներ» բաժնի թիվ 4-րդ, 9-րդ, 21-րդ, 37-րդ, 39-րդ, 41-րդ և 57-րդ թեստային հարցերի՝ իր կողմից ընտրված պատասխանների ճշմարտացիության վերաբերյալ հիմնավորումները չեն բխում ՀՀ քաղաքացիական օրենսգրքի և ՀՀ քաղաքացիական դատավարության օրենսգրքի համապատասխան իրավակարգավորումների տրամաբանությունից, հետևաբար, Հանձնաժողովը գտնում է, որ Գնահատման հանձնաժողովի կողմից հիշյալ թեստային հարցերի վերաբերյալ բողոքաբերին շնորհված 0-ական միավորները ենթակա չեն բարձրացման։
 Անդրադառնալով «Նյութական և դատավարական իրավունքի հարցեր և հակիրճ հիպոթետիկ խնդիրներ» բաժնի 3-րդ և 6-րդ հակիրճ հիպոթետիկ խնդիրների վերաբերյալ Բողոքաբերի կողմից ներկայացված հիմնավորումներին՝ Հանձնաժողովը հարկ է համարում արձանագրել, որ բողոքում մատնանշված պատճառաբանություններով չի հիմնավորվում հիշյալ խնդիրների համար Գնահատման հանձնաժողովի կողմից Բողոքաբերին շնորհված միավորները բարձրացնելու անհրաժեշտությունը։
Վերոգրյալի հաշվառմամբ՝ Հանձնաժողովը, բողոքը քննելով ներկայացված հիմքերի և հիմնավորումների սահմաններում, արձանագրում է, որ այն անհիմն է։
	Ելնելով վերոգրյալից և ղեկավարվելով Բարձրագույն դատական խորհրդի 2023 թվականի փետրվարի 2-ի թիվ ԲԴԽ-15-Ո-55 որոշման 4-րդ հավելվածի 4-րդ բաժնի 9-րդ կետով՝ Հանձնաժողովը

ՈՐՈՇԵՑ

Թիվ 6983 ծածկագրով աշխատանքի քննության արդյունքների դեմ բերված բողոքն ամբողջությամբ մերժել՝ անհիմն լինելու պատճառաբանությամբ, «Նյութական և դատավարական իրավունքի հարցեր և հակիրճ հիպոթետիկ խնդիրներ» բաժնի թիվ 4-րդ, 9-րդ, 21-րդ, 37-րդ, 39-րդ, 41-րդ և 57-րդ թեստային հարցերից ստացված 41 միավորը թողնել անփոփոխ, նույն բաժնի 3-րդ և 6-րդ հակիրճ հիպոթետիկ խնդիրների համար ստացված 32 միավորը թողնել անփոփոխ, արձանագրել, որ թեստային բոլոր առաջադրանքների ընդհանուր հանրագումարային միավորը՝ 73 միավորը, թողնվում է անփոփոխ։

